
รายงานการประชุมสภา อบต.ชะอวด
สมัยสามัญ  สมัยที่ 3 ประจำปี พ.ศ. 2559 (ครั้งที่ 2)
                                   วันที่  26  สิงหาคม  2559  เวลา 09.30 น.
   ณ ห้องประชุมสภาองค์การบริหารส่วนตำบลชะอวด (สวนสมเด็จเจ้าฟ้าจุฬาภรณ์)
ผู้ที่มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายวิเชียร  สงเสน
	ประธานสภา อบต.
	วิเชียร  สงเสน
	

	2
	นายวิรัตน์  ชูเขียน
	รองประธานสภา อบต.
	วิรัตน์  ชูเขียน
	

	3
	นายเล็ก  สุขเนาวรัตน์
	ส.อบต.หมู่ที่ 1
	เล็ก  สุขเนาวรัตน์
	

	4
	นายประภาส  แนมใส
	ส.อบต.หมู่ที่ 10
	ประภาส  แนมใส
	

	5
	นายนิพนธ์  สุขขนาน
	ส.อบต.หมู่ที่ 3
	นิพนธ์  สุขขนาน
	

	6
	นายจรุง  ปิยวิทย์
	ส.อบต.หมู่ที่ 9
	จรุง  ปิยวิทย์
	

	7
	นายภิรมย์  นนทเสน
	ส.อบต.หมู่ที่ 8
	ภิรมย์  นนทเสน
	

	8
	นายโสพล  สงสว่าง
	ส.อบต.หมู่ที่ 8
	โสพล  สงสว่าง
	

	9
	นายธนากร  อุ่นสุข
	ส.อบต.หมู่ที่ 9
	ธนากร  อุ่นสุข
	

	10
	นายสุวิทย์  รักรอด
	ส.อบต.หมู่ที่ 7
	สุวิทย์  รักรอด
	

	11
	นางสุจินต์  ทองอำนาจ
	ส.อบต.หมู่ที่ 6
	สุจินต์  ทองอำนาจ
	

	12
	นายโชคดี  แพรกทอง
	ส.อบต.หมู่ที่ 5
	โชคดี  แพรกทอง
	

	13
	นายทวี  ภารชาตรี
	ส.อบต.หมู่ที่ 5
	ทวี  ภารชาตรี
	

	14
	นายเสถียร   วันรัตน์
	ส.อบต.หมู่ที่ 3
	เสถียร   วันรัตน์
	

	15
	นายรณรงค์ เกื้อสังข์
	ส.อบต.หมู่ที่ 1
	รณรงค์  เกื้อสังข์
	

	16
	นายประไพ  คงทอง
	ส.อบต.หมู่ที่ 2
	ประไพ  คงทอง
	

	17
	นายปรีดี  จันทร์แก้ว
	ส.อบต.หมู่ที่ 2
	ปรีดี  จันทร์แก้ว
	

	18
	นายประภาศ  อินทร์ศวร
	ส.อบต. หมู่ที่ 4
	ประภาศ  อินทร์ศวร 
	

	19
	นายอดุล  หนูเดช
	ส.อบต.หมู่ที่ 4
	อดุล  หนูเดช
	

	20
	นายคำนึง   จันทร์คง
	เลขานุการสภา
	คำนึง  จันทร์คง
	


ผู้ที่ไม่มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายสมบูรณ์  จันทร์แก้ว
	ส.อบต.หมู่ที่ 7
	         -
	ลาป่วย


ผู้ที่เข้าร่วมประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายบุญฤทธิ์  แคล้วแก้ว
	นายก อบต.
	บุญฤทธิ์  แคล้วแก้ว
	

	2
	นายโสภณวิชญ์  สมทอง
	เลขานุการ นายก อบต.
	โสภณวิชญ์  สมทอง
	

	3
	ส.ต.อ.ยงยศ  ดำมี
	รองนายกอบต.
	ยงยศ  ดำมี
	

	4
	นายจรัส   นิลทะรัตน์
	หน.สำนักงานปลัด
	จรัส   นิลทะรัตน์
	

	5
	นายวิสุทธิ์   เกื้อสังข์
	รองปลัดอบต.
	วิสุทธิ์  เกื้อสังข์
	

	6
	นางยุพิน   ฉิมพลี
	ผอ.กองคลัง
	ยุพิน   ฉิมพลี
	

	7
	นายสุพจน์   สายฟอง
	ผอ.กองช่าง
	สุพจน์   สายฟอง
	

	8
	นางเพ็ญศรี   ดวงจันทร์
	ผอ.กองการศึกษาฯ
	เพ็ญศรี   ดวงจันทร์
	

	9
	นางนงรัตน์  ชุมทอง
	นักวิเคราะห์นโยบายฯ
	นงรัตน์  ชุมทอง
	


	เปิดประชุม
	เวลา  09.30 น.

	
	- เมื่อถึงเวลาประชุม ที่ประชุมพร้อม สมาชิกสภา อบต. ครบองค์ประชุม
เลขาฯ สภา อบต. เชิญประธานสภา อบต. จุดธูปเทียนบูชาพระรัตนตรัย
- เชิญประธานสภาฯ เปิดการประชุมและดำเนินการประชุมตามระเบียบวาระการประชุมต่อไป

	ระเบียบวาระที่ 1  
	เรื่องประธานแจ้งให้ที่ประชุมทราบ

	
	1.1 ขอแจ้งการประชุมสภาฯ อบต.ประจำเดือนสิงหาคม จะของดประชุมในวันที่ 31 สิงหาคม 2559 ด้วยเหตุระยะใกล้กันครับ
1.2 แจ้งขอความร่วมมือสมาชิกสภาฯ ทุกท่าน ได้แจ้งกับชาวบ้าน ประชาชนทั่วไป    เพื่อขอรายชื่อผู้เข้าร่วมสนับสนุนให้รัฐบาลจัดตั้งคณะทำงานเพื่อศึกษาวิจัย      เรื่องการขุดคลองไทยเชื่อมทะเลฝั่งอันดามันกับทะเลอ่าวไทย และรวบรวมบัญชีรายชื่อตามแบบที่ได้แจกให้กับทุกท่าน ส่งให้สำนักปลัด อบต. ในวันจันทร์ที่ 29 สิงหาคม 2559 ครับ ส่วนรายละเอียดจะให้ปลัด อบต. ชี้แจงต่อไป

	ระเบียบวาระที่ 2
	เรื่อง รับรองรายงานการประชุมสภาองค์การบริหารส่วนตำบลชะอวดสมัยสามัญ   สมัยที่ 3 ประจำปี พ.ศ.2559 (ครั้งที่ 1) เมื่อวันที่ 16 สิงหาคม 2559

	นายวิเชียร  สงเสน
ประธานสภาฯ
	- เชิญประธานกรรมการตรวจรายงานการประชุม ครับ



	นายเล็ก  สุขเนาวรัตน์ประธานกรรมการฯ
	ท่านประธานสภา ส.อบต. ชะอวดทุกท่าน

- ตามที่คณะกรรมการตรวจรายงานการประชุมได้รับและทำการตรวจรายงาน          การประชุมแล้ว เห็นว่าดำเนินการไปครบถ้วน ถูกต้องแล้วครับ

	นายวิเชียร  สงเสนประธานสภาฯ
	- ไม่ทราบมีใครจะขอแก้ไขเพิ่มเติมตรงไหนบ้าง
- เมื่อไม่มี ถือว่าที่ประชุมรับรองครับ

	มติที่ประชุม
	รับรองเอกฉันท์

	ระเบียบวาระที่ 3
	การพิจารณาร่างข้อบัญญัติงบประมาณรายจ่าย ประจำปีงบประมาณ พ.ศ.2560
- วาระที่ 2 ขั้นแปรญัตติ       - วาระที่ 3 ขั้นลงมติ
วาระที่ 2 ขั้นแปรญัตติ

	นายวิเชียร  สงเสน
ประธานสภาฯ
นายปรีดี จันทร์แก้ว
ประธานกรรมการฯ
	- เชิญประธานกรรมการแปรญัตติฯ ครับ
- ท่านประธานสภา ส.อบต.ชะอวดทุกท่าน
ตามที่สภาฯ กำหนดระยะเวลาเสนอคำแปรญัตติและกำหนดระยะเวลาพิจารณาคำแปรญัตติในร่างข้อบัญญัติงบประมาณฯ พ.ศ.2560 นั้น ปรากฏว่า ไม่มีผู้ใดขอเสนอแปรญัตติแต่อย่างใด และคณะกรรมการแปรญัตติได้สรุปความเห็นให้ยืนตามร่างเดิมครับ

	นายวิเชียร  สงเสน
ประธานสภาฯ
	เมื่อไม่มีการแปรญัตติ ในวาระที่ 2 ขอผ่านไปวาระที่ 3 ครับ
วาระที่ 3 ขั้นลงมติ

	นายวิเชียร  สงเสน
ประธานสภาฯ
	- จะขอมติสภาฯ โดยใช้วิธีเปิดเผย ยกมือพ้นศีรษะ
- องค์ประชุม 19 คน
- ท่านใดเห็นชอบ ให้ตราเป็นข้อบัญญัติงบประมาณรายจ่ายฯ พ.ศ.2560             ขอให้ยกมือครับ
1. เห็นชอบ  จำนวน 19  เสียง
2. ไม่เห็นชอบ (ไม่มี)
3. งดออกเสียง (ไม่มี)

	มติที่ประชุม
	เห็นชอบเป็นเอกฉันท์

	ระเบียบวาระที่ 4   
	ญัตติการให้ความเห็นชอบ ร่างแผนพัฒนา 3 ปี (พ.ศ.2559–2561) เพิ่มเติม
(ฉบับที่ 2)

	นายวิเชียร  สงเสน
ประธานสภาฯ
	- เชิญท่านนายก อบต. ครับ

	นายบุญฤทธิ์  แคล้วแก้วนายก อบต.
	เรียน ประธานสภา สมาชิกสภาองค์การบริหารส่วนตำบลชะอวด ทุกท่าน ตามที่กระผมได้เสนอญัตติให้สภาองค์การบริหารส่วนตำบลชะอวด บรรจุวาระการประชุมสภาองค์การบริหารส่วนตำบลชะอวด เรื่อง การให้ความเห็นชอบร่างแผนพัฒนาสามปี(พ.ศ.2559-2561)เพิ่มเติมฉบับที่  2  นั้น  กระผมขอนำเสนอดังนี้

หลักการ    แผนพัฒนาสามปี เป็นแผนพัฒนาเศรษฐกิจและสังคมขององค์กรปกครองส่วนท้องถิ่นที่สอดคล้องกับแผนยุทธศาสตร์การพัฒนา ซึ่งเป็นแผนที่กำหนดรายละเอียดของแผนงาน โครงการพัฒนาที่จะดำเนินการในปีงบประมาณของแต่ละปีโดยมีความต่อเนื่องเป็นระยะเวลาสามปี และมีการดำเนินการทบทวนเพื่อปรับปรุงแผนอย่าง  ต่อเนื่องทุกปี
เหตุผล    ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 “แผนพัฒนาสามปี”หมายความว่า แผนพัฒนาเศรษฐกิจและสังคมขององค์กรปกครองส่วนท้องถิ่น ที่สอดคล้องกับแผนยุทธศาสตร์การพัฒนาอันมีลักษณะเป็นการกำหนดรายละเอียดแผนงาน โครงการพัฒนาที่จัดทำขึ้นสำหรับงบประมาณแต่ละปี ซึ่งมีความต่อเนื่องและเป็นแผนก้าวหน้าครอบคลุมระยะเวลาสามปี โดยมีการทบทวนเพื่อปรับปรุงเป็นประจำทุกปี ในปีพ.ศ.2559 องค์การบริหารส่วนตำบลชะอวดได้จัดทำแผนพัฒนาสามปี(พ.ศ.2559-2561)ขึ้นเพื่อใช้เป็นแนวทางในการพัฒนาท้องถิ่นและจัดทำงบประมาณรายจ่ายประจำปีพ.ศ.2559 ซึ่งแผนดังกล่าวได้ประกาศใช้แล้ว เมื่อวันที่ 30 มิถุนายน 2558องค์การบริหารส่วนตำบลชะอวด         ได้ดำเนินการให้บริการเก็บ ขน ขยะมูลฝอย ในเขตพื้นที่ หมู่ที่  1 , 8, 9 และ หมู่ที่ 10  ซึ่งเป็นเขตพื้นที่ในชุมชนที่มีความหนาแน่นของครัวเรือน และมีการขยายตัวของชุมชนมาอย่างต่อเนื่อง  ทั้งบ้านเรือนที่อยู่อาศัย  ร้านค้า  สถานประกอบการ  อาคารพาณิชย์  หมู่บ้านจัดสรร   สถานที่ราชการ  หน่วยงานรัฐวิสาหกิจ จากการขยายตัวของชุมชนเมือง และการเพิ่มขึ้นของจำนวนประชากร  ปัญหาและผลกระทบที่ตามมาคือ ระบบสิ่งแวดล้อม  โดยเฉพาะอย่างยิ่ง ปัญหาขยะมูลฝอยที่มีจำนวนเพิ่มมากขึ้น ทั้งขยะมูลฝอยจากครัวเรือน  จากสถานประกอบการ  ร้านค้า  ร้านอาหาร  ประกอบกับในเขตชุมชนข้างต้นไม่มีสถานที่ที่จะให้ครัวเรือน หรือ สถานประกอบการกำจัดขยะมูลฝอยด้วยตนเองได้  เพราะเป็นลักษณะชุมชนหนาแน่นจากการเพิ่มขึ้นของจำนวนประชากร  ครัวเรือนและสถานประกอบการ การให้บริการเก็บ ขนขยะมูลฝอยขององค์การบริหารส่วนตำบล  ก็จะมีความถี่และปริมาณขยะมูลฝอยเพิ่มมากขึ้นจากเฉลี่ยวันละ 1 ตัน ก็จะเพิ่มขึ้นวันละ  ๒  ตัน/เที่ยว  จึงเป็นปัจจัยที่ส่งผลให้การบริหารจัดการขยะมูลฝอย เกิดปัญหาการให้บริการ  เนื่องจากปัญหาปริมาณขยะมูลฝอยเป็นภาระความจำเป็น และเป็น                            ภาระผูกพันที่องค์การบริหารส่วนตำบลต้องดำเนินการเพื่อให้เกิดความสะอาดเรียบร้อย
ของบ้านเมือง อีกทั้งรถเก็บขนขยะในปัจจุบันที่ให้บริการ จำนวน 1 คัน ไม่สามารถรองรับการบริการ เก็บ ขน ปริมาณขยะที่เพิ่มขึ้นได้  หรือเมื่อสถานการณ์ที่รถบรรทุกขยะเกิดการชำรุดเสียหาย ต้องดำเนินการซ่อมแซม จะทำให้การบริการเก็บ ขน ขยะมูลฝอยต้องหยุดชะงักตามไป และมีผลกระทบตามมาอย่างมากมาย ด้วยเหตุผลดังกล่าวข้างต้น  องค์การบริหารส่วนตำบลชะอวด จึงขอดำเนินการเพื่อจัดหารถบรรทุกขยะ เพิ่มขึ้นอีก   1 คันเพื่อรองรับภารกิจการให้บริการเก็บ ขน ขยะ ที่เพิ่มขึ้น ให้สามารถให้บริการครอบคลุมพื้นที่ให้บริการได้อย่างรวดเร็วและมีความถี่ในการให้บริการแต่ละพื้นที่มากขึ้น   หรือเมื่อสถานการณ์ที่รถบรรทุกขยะคันหนึ่งคันใดเกิดการชำรุดเสียหาย ก็จะสามารถนำรถบรรทุกขยะอีกคันให้บริการในพื้นที่ได้อย่างต่อเนื่อง ดังนั้น จึงได้ดำเนินการปรับปรุงและจัดทำแผนพัฒนาสามปี (พ.ศ.2559-2561)เพิ่มเติมฉบับที่ 2 ขึ้น
ระเบียบ/ข้อกฎหมาย   
           - พระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม (ฉบับที่ 5) พ.ศ.2546 มาตรา 46 (1) สภาองค์การบริหารส่วนตำบลมีอำนาจหน้าที่ ให้ความเห็นชอบแผนพัฒนาองค์การบริหารส่วนตำบลเพื่อเป็นแนวทางในการบริหารกิจการขององค์การบริหารส่วนตำบล

-ระเบียบกระทรวงมหาดไทย ว่าด้วยการจัดทำแผนพัฒนาของององค์กรปกครองส่วนท้องถิ่น  พ.ศ. 2548 ข้อ 17 การจัดทำแผนพัฒนาสามปี สำหรับองค์การบริหารส่วนตำบลให้ผู้บริหารท้องถิ่นเสนอร่างแผนพัฒนาสามปีต่อองค์การบริหารส่วนตำบลเพื่อให้ความเห็นชอบก่อนแล้วผู้บริหารท้องถิ่นจึงพิจารณาอนุมัติและประกาศใช้แผนพัฒนาสามปีต่อไป  จึงเสนอญัตติมาเพื่อให้สภาองค์การบริหารส่วนตำบลชะอวดได้ให้ความเห็นชอบต่อไป ดังรายละเอียดตามร่างแผนพัฒนาสามปี (พ.ศ.2559 -2561) เพิ่มเติมฉบับที่ 2    ที่นำส่งให้กับทุกท่านแล้ว

	นายวิเชียร  สงเสน  ประธานสภาฯ
	เชิญท่านสมาชิกสภาฯ ใครมีประเด็นสงสัย หรืออภิปรายในรายละเอียดบ้าง เชิญครับ

	นายเล็ก  สุขเนาวรัตน์        ส.อบต. ม. 1
	ท่านประธานสภา ส.อบต.ชะอวดทุกท่าน

การจัดซื้อรถขยะ ผมขอแสดงความเห็นควรหาแนวทาง เสริมพื้นของรถขยะหรือชนิดไม่ขึ้นสนิม จะช่วยยืดอายุการใช้งานได้นานขึ้น ครับ

	นายคำนึง  จันทร์คง
เลขานุการสภาฯ
	ขออนุญาตท่านประธานสภาฯ การตั้งจัดซื้อรถขยะแบบอัดท้าย ได้ตั้งรายการรูปแบบให้เป็นไปตามมาตรฐานครุภัณฑ์ของสำนักงบประมาณ การเสริมประเด็นความมั่นคงแข็งแรง ยืดอายุการใช้งานได้นานนั้น ค่อยไปดูว่าราคารถขยะถ้าเพิ่มเสริมพื้นรถแบบชนิดดังกล่าวนั้น งบประมาณพอหรือไม่ ถ้าพอค่อยเสริมตอนจัดทำประกาศสอบราคาซื้อ จะช่วย       ดูให้ครับ


	นายวิเชียร สงเสนประธานสภาฯ
	- ไม่ทราบสมาชิกสภาฯ ท่านใดจะอภิปรายรายละเอียดของร่างแผนพัฒนา ฯ ในประเด็นใดอีกบ้าง เชิญครับ
- เมื่อไม่มี จะขอมติสภาฯ โดยใช้วิธีเปิดเผย
- องค์ประชุม 19 คน
- ใครเห็นชอบ ร่างแผนพัฒนา 3 ปี (พ.ศ.2559 – 2561) เพิ่มเติม (ฉบับที่ 2) ขอให้  ยกมือครับ
· เห็นชอบ จำนวน 19  เสียง
· ไม่เห็นชอบ (ไม่มี)
· งดออกเสียง (ไม่มี)

	มติที่ประชุม
	เห็นชอบเป็นเอกฉันท์

	ระเบียบวาระที่ 5        
	ญัตติการโอนงบประมาณรายจ่าย ไปตั้งจ่ายเป็นรายการใหม่ และการโอนงบประมาณรายจ่ายเพิ่มเติม ประจำปีงบประมาณฯ พ.ศ. 2559

	นายวิเชียร  สงเสน
ประธานสภา
	- เชิญท่าน นายก อบต.ชะอวด


	นายบุญฤทธิ์  แคล้วแก้วนายก อบต.
	           เรียนประธานสภา สมาชิกสภา อบต.ชะอวด ทุกท่าน ตามที่กระผมได้เสนอญัตติให้ประธานสภา บรรจุวาระ ระเบียบการประชุมสภาองค์การบริหารส่วนตำบลชะอวด   เรื่อง ขออนุมัติโอนงบประมาณรายงานประจำปีงบประมาณ พ.ศ. 2559 เพื่อไปตั้งรายการใหม่ และตั้งจ่ายเพิ่มเติม นั้น กระผมขอนำเสนอรายละเอียด ดังนี้
            ตามที่องค์การบริหารส่วนตำบล ได้ตราข้อบัญญัติงบประมาณรายจ่ายประจำปีงบประมาณ พ.ศ.๒๕๕๙ มีบางรายการที่ไม่ได้ตั้งจ่ายไว้ และมีบางรายการงบประมาณที่ตั้งจ่ายไว้ไม่เพียงพอ จึงมีความจำเป็นที่จะต้องขออนุมัติโอนงบประมาณรายจ่ายประจำปีงบประมาณ 2559 เพื่อไปตั้งจ่ายรายการใหม่ ตั้งจ่ายเพิ่มเติมให้สอดคล้องกับเหตุผลความจำเป็นที่จะต้องดำเนินการเพื่อให้เป็นไปตามอำนาจหน้าที่และภารกิจในการให้บริการประชาชนให้มีประสิทธิภาพ รวดเร็ว โดยแยกการโอนงบประมาณ ดังนี้ 
๑.โอนงบประมาณไปตั้งจ่ายรายการใหม่

สำนักงานปลัด  โอนงบประมาณรายจ่ายไปตั้งจ่ายเป็นรายการใหม่  ดังนี้

๑.๑ ประเภทค่าครุภัณฑ์ยานพาหนะและขนส่ง (จำนวน ๒,๔๐๐,๐๐๐ บาท)

ด้วยสำนักปลัดมีความจำเป็นที่จะต้องดำเนินการจัดซื้อรถบรรทุกขยะ เพิ่มอีกจำนวน ๑ คัน เพื่อปฏิบัติภารกิจการให้บริการ เก็บ ขน ขยะมูลฝอยในเขตพื้นที่บริการองค์การบริหารส่วนตำบลชะอวด ประกอบด้วย หมู่ที่ ๑ , ๘, ๙ และ หมู่ที่ ๑๐ ซึ่งเป็นเขตพื้นที่ในชุมชนที่มีความหนาแน่นของครัวเรือน และมีการขยายตัวของชุมชนมาอย่างต่อเนื่อง  ทั้งบ้านเรือนที่อยู่อาศัย  ร้านค้า  สถานประกอบการ อาคารพาณิชย์ หมู่บ้านจัดสรร สถานที่ราชการ หน่วยงานรัฐวิสาหกิจจึงเกิดปัญหาและผลกระทบที่ตามมาคือ ระบบสิ่งแวดล้อม โดยเฉพาะอย่างยิ่ง ปัญหาขยะมูลฝอยที่มีจำนวนเพิ่มมากขึ้น ทั้งขยะมูลฝอยจากครัวเรือน จากสถานประกอบการ ร้านค้า ร้านอาหาร ประกอบกับในเขตชุมชนข้างต้นไม่มีสถานที่ที่จะให้ครัวเรือน หรือ สถานประกอบการกำจัดขยะมูลฝอยด้วยตนเองได้  เพราะเป็นลักษณะชุมชนหนาแน่น 

จากการเพิ่มขึ้นของจำนวนประชากร ครัวเรือนและสถานประกอบการ การให้บริการเก็บ ขนขยะมูลฝอยขององค์การบริหารส่วนตำบล ก็จะมีความถี่และปริมาณขยะมูลฝอยเพิ่มมากขึ้นจากเฉลี่ยวันละ ๑ ตัน ก็จะเพิ่มขึ้นวันละ ๒ ตัน/เที่ยว จึงเป็นปัจจัยที่ส่งผลให้การบริหารจัดการขยะมูลฝอย เกิดปัญหาการให้บริการ เนื่องจากปัญหาปริมาณขยะมูลฝอยเป็นภาระความจำเป็น และเป็นภาระผูกพันที่องค์การบริหารส่วนตำบลต้องดำเนินการเพื่อให้เกิดความสะอาดเรียบร้อยของบ้านเมือง อีกทั้งรถเก็บขนขยะในปัจจุบันที่ให้บริการ จำนวน  ๑ คัน ไม่สามารถรองรับการบริการ เก็บ ขน ปริมาณขยะ
ที่เพิ่มขึ้นได้ หรือเมื่อสถานการณ์ที่รถบรรทุกขยะเกิดการชำรุดเสียหาย ต้องดำเนินการซ่อมแซม จะทำให้การบริการเก็บ ขน ขยะมูลฝอยต้องหยุดชะงักตามไป และมีผลกระทบตามมาอย่างมากมาย
           ด้วยเหตุผลดังกล่าวข้างต้น องค์การบริหารส่วนตำบลชะอวด จึงจำเป็นต้องจัดหารถบรรทุกขยะ เพิ่มขึ้นอีก ๑ คันเพื่อรองรับภารกิจการให้บริการเก็บขนขยะ                 ที่เพิ่มขึ้น ให้สามารถให้บริการครอบคลุมพื้นที่ให้บริการได้อย่างรวดเร็วและมีความถี่ในการให้บริการแต่ละพื้นที่มากขึ้น หรือเมื่อสถานการณ์ที่รถบรรทุกขยะคันหนึ่งคันใดเกิดการชำรุดเสียหาย ก็จะสามารถนำรถบรรทุกขยะอีกคันให้บริการในพื้นที่ได้อย่างต่อเนื่อง
จึงขออนุมัติโอนงบประมาณรายจ่ายไปตั้งจ่ายรายการใหม่ 
๑. ประเภทค่าครุภัณฑ์ยานพาหนะและขนส่ง (จำนวน ๒,๔๐๐,๐๐๐ บาท)

-เพื่อจัดซื้อรถบรรทุกขยะขนาด ๖ ตัน ๖ ล้อ ปริมาณกระกระบอกสูบไม่ต่ำกว่า ๖,๐๐๐ ซีซี แบบอัดท้าย โดยมีคุณลักษณะเฉพาะสังเขป ดังนี้


๑. ตู้บรรทุกมูลฝอย  มีขนาดความจุของตู้ไม่น้อยกว่า ๑๐ ลูกบาศก์เมตร  และสามารถรับน้ำหนักมูลฝอยได้ไม่น้อยกว่า ๕,๐๐๐ กิโลกรัม


๒. น้ำหนักของรถรวมน้ำหนักบรรทุกไม่ต่ำกว่า ๑๒,๐๐๐ กิโลกรัม


๓. ชุดอัดท้ายทำงานด้วยระบบไฮดรอลิก  สามารถผลิตแรงดันสูงสุดได้ไม่น้อยกว่า ๒,๕๐๐ ปอนด์ต่อตารางนิ้ว


๔. มีโคมไฟสัญญาณวับวาบสีเหลือง ๑ ดวง

(อ้างอิงจากราคามาตรฐานครุภัณฑ์ ปี ๒๕๕๙ สำนักงบประมาณ)
๑.๒  ประเภทครุภัณฑ์สำนักงาน (จำนวน ๑๔,๐๐๐ บาท)

เนื่องด้วยสำนักงาน อบต.ชะอวด มีขนาดกว้างและส่วนราชการหลายส่วน ความสะอาดของสำนักงานจึงเป็นปัจจัยสำคัญสำหรับผู้มาติดต่อราชการหรือประชาชนผู้มารับบริการ จึงจำเป็นที่จะจัดซื้อเครื่องดูดฝุ่น สำหรับการทำความสะอาดสำนักงาน อบต.ให้มีความสะอาด ความเป็นระเบียบเรียบร้อยอยู่ตลอดเวลา จึงขออนุมัติโอนงบประมาณ     ไปตั้งจ่ายรายการใหม่ ประเภทครุภัณฑ์สำนักงาน (๑๔,๐๐๐ บาท)

-เพื่อจัดซื้อเครื่องดูดฝุ่น ขนาด ๒๕ ลิตร มีคุณลักษะเฉพาะสังเขป ดังนี้


๑. สามารถดูดฝุ่นและน้ำได้


๒. เป็นราคาพร้อมอุปกรณ์


(อ้างอิงจากราคามาตรฐานครุภัณฑ์ ปี ๒๕๕๙ สำนักงบประมาณ )

รวมงบประมาณขอโอนไปตั้งจ่ายรายการใหม่ จำนวน ๒,๔๑๔,๐๐๐ บาท (สองล้านสี่แสนหนึ่งหมื่นสี่พันบาทถ้วน)
โอนลด  จากสำนักปลัด
แผนงานบริหารทั่วไป


ประเภทค่าตอบแทนผู้ปฏิบัติราชการอันเป็นประโยชน์แก่องค์กรปกครองส่วนท้องถิ่น  

-ค่าตอบแทนเจ้าหน้าที่ในการเลือกตั้ง เงินรางวัล เงินทำขวัญอันตรายเป็นครั้งคราว งบประมาณตั้งไว้ ๕๐,๐๐๐ บาท  ขออนุมัติโอนลดทั้งจำนวน ๕๐,๐๐๐ บาท

-ค่าตอบแทนการจัดเก็บข้อมูลพื้นฐาน  งบประมาณตั้งไว้  ๕๐,๐๐๐  บาท  
ขออนุมัติโอนลดจำนวน  ๕๐,๐๐๐ บาท

ประเภทรายจ่ายเพื่อบำรุงรักษาหรือซ่อมแซมทรัพย์สิน งบประมาณตั้งไว้  ๑๐๐,๐๐๐  บาท         
ขออนุมัติโอนลดจำนวน  ๕๐,๐๐๐  บาท

ประเภทรายจ่ายเกี่ยวกับการรับรองและพิธีการ

-ค่าใช้จ่ายกิจกรรมเฉลิมพระเกียรติ ตามโครงการปกป้องสถาบัน งบประมาณ  ตั้งไว้  ๒๐,๐๐๐  บาท  
ขออนุมัติโอนลดจำนวน  ๒๐,๐๐๐  บาท

-ค่าใช้จ่ายโครงการส่งเสริมและสนับสนุนการสร้างความปรองดองและสมานฉันท์ของคนในชาติ งบประมาณตั้งไว้ ๕๐,๐๐๐ บาท ขออนุมัติโอนลดจำนวน  ๕๐,๐๐๐ บาท

ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย   หมวดอื่นๆ

-ค่าใช้จ่ายในการเลือกตั้งผู้บริหารท้องถิ่นหรือสมาชิกสภาท้องถิ่นกรณีครบวาระ ยุบสภา หรือแทนตำแหน่งที่ว่าง งบประมาณตั้งไว้ ๓๐๐,๐๐๐ บาท ขออนุมัติโอนลดจำนวน  ๓๐๐,๐๐๐  บาท

ประเภทรายจ่ายเพื่อจัดหาสิ่งของที่ใช้ในการซ่อมแซมบำรุงรักษาทรัพย์สิน  งบประมาณตั้งไว้  ๕๐,๐๐๐  บาท  ขออนุมัติโอนลดจำนวน  ๕๐,๐๐๐  บาท
แผนงานรักษาความสงบภายใน

ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย    หมวดอื่นๆ

-ค่าใช้จ่ายในการเดินทางไปราชการของเจ้าหน้าที่/อาสาสมัครป้องกันภัย      ฝ่ายพลเรือน  งบประมาณตั้งไว้ ๓๐,๐๐๐ บาท ขออนุมัติโอนลดจำนวน ๓๐,๐๐๐ บาท

หมวดค่าวัสดุประเภทวัสดุเครื่องแต่งกาย 

-เพื่อจัดซื้อวัสดุเครื่องดับเพลิง งบประมาณตั้งไว้ ๒๐,๐๐๐  บาท   ขออนุมัติ   โอนลด  จำนวน  ๒๐,๐๐๐ บาท
แผนงานสาธารณสุข

ประเภทรายจ่ายเกี่ยวกับการรับรองและพิธีการ

-ค่าใช้จ่ายในโครงการรณรงค์การกำจัดและคัดแยก  งบประมาณตั้งไว้  ๓๐,๐๐๐  บาท           
ขออนุมัติโอนลดจำนวน  ๓๐,๐๐๐  บาท

ประเภทวัสดุวิทยาศาสตร์หรือการแพทย์

-ค่าจัดซื้อน้ำยาวัคซีนป้องกันพิษสุนัขบ้า งบประมาณตั้งไว้ ๕๐,๐๐๐ บาท             
ขออนุมัติโอนลด  จำนวน  ๕๐,๐๐๐  บาท
แผนงานสังคมสงเคราะห์

ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย    หมวดอื่นๆ

-ค่าใช้จ่ายในโครงการส่งเสริมอาชีพให้แก่ผู้สูงอายุ ผู้พิการ งบประมาณ          ตั้งไว้  ๓๐,๐๐๐  บาท  ขออนุมัติโอนลดจำนวน ๓๐,๐๐๐ บาท

-ค่าใช้จ่ายโครงการส่งเสริมกิจกรรมชมรมผู้สูงอายุ อบต.ชะอวด งบประมาณตั้งไว้  ๑๐๐,๐๐๐ บาท  ขออนุมัติโอนลดจำนวน  ๑๐๐,๐๐๐  บาท

-ค่าใช้จ่ายโครงการช่วยเหลือผู้ยากไร้  ผู้มีรายได้น้อยและผู้ไร้ที่พึ่ง งบประมาณตั้งไว้  ๒๐๐,๐๐๐  บาท  ขออนุมัติโอนลดจำนวน ๑๐๐,๐๐๐ บาท
แผนงานสร้างความเข้มแข็งของชุมชน

หมวดค่าใช้สอย  ประเภทค่าใช้จ่ายเกี่ยวกับการรับรองและพิธีการ

-ค่าใช้จ่ายสนับสนุนส่งเสริมกิจกรรมป้องกันและแก้ไขปัญหายาเสพติด  งบประมาณตั้งไว้  ๕๐,๐๐๐  บาท  ขออนุมัติโอนลดจำนวน  ๕๐,๐๐๐  บาท

ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย    หมวดอื่นๆ

-ค่าใช้จ่ายโครงการสนับสนุนการจัดทำแผนชุมชน งบประมาณ                    ตั้งไว้  ๒๐,๐๐0บาท  ขออนุมัติโอนลดจำนวน  ๒๐,๐๐๐  บาท

-ค่าใช้จ่ายตามโครงการพัฒนาสตรีและสถาบันครอบครัว งบประมาณตั้งไว้  ๓๐,๐๐๐  บาท  ขออนุมัติโอนลดจำนวน  ๓๐,๐๐๐  บาท

หมวดเงินอุดหนุน

-เงินอุดหนุนศูนย์สงเคราะห์ราษฎรประจำหมู่บ้าน ตั้งไว้ ๑๐๐,๐๐๐ บาท              ขออนุมัติโอนลดจำนวน ๑๐๐,๐๐๐ บาท
แผนงานการเกษตร

ประเภทรายจ่ายเกี่ยวกับการรับรองและพิธีการ


-ค่าใช้จ่ายโครงการฝึกอบรมอาชีพให้แก่ประชาชน งบประมาณ         ตั้งไว้  ๕๐,๐๐๐  บาท  ขออนุมัติโอนลดจำนวน ๕๐,๐๐๐ บาท
โอนลดจากกองการศึกษา

หมวดค่าตอบแทนประเภทเงินช่วยเหลือการศึกษาบุตร

-เพื่อจ่ายเป็นเงินช่วยเหลือการศึกษาบุตรให้แก่พนักงานส่วนตำบล  งบประมาณตั้งไว้  ๓๐,๐๐๐  บาท  ขออนุมัติโอนลดจำนวน  ๓๐,๐๐๐ บาท

งานระดับก่อนวัยเรียนและประถมศึกษา

หมวดค่าใช้สอย  ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ

-โครงการฝึกอบรมพัฒนาทักษะภาษาอังกฤษเพื่อการสื่อสาร  งบประมาณ      ตั้งไว้  ๒๐๐,๐๐๐  บาท  ขออนุมัติโอนลดจำนวน  ๒๐๐,๐๐๐  บาท

-ค่าใช้จ่ายสนับสนุนและส่งเสริมกิจกรรมการศึกษาทั้งในและนอกระบบ  งบประมาณตั้งไว้  ๑๐๐,๐๐๐  บาท  ขออนุมัติโอนลดจำนวน  ๑๐๐,๐๐๐  บาท
แผนงานการศาสนา  วัฒนธรรมและนันทนาการ

ประเภทค่าใช้จ่ายเกี่ยวกับการรับรองและพิธีการ

-ค่าใช้จ่ายโครงการจัดการแข่งขันกีฬาต้านยาเสพติด งบประมาณ                 ตั้งไว้  ๒๕๐,๐๐๐  บาท  ขออนุมัติโอนลดจำนวน  ๒๕๐,๐๐๐ บาท
หมวดเงินอุดหนุน

-อุดหนุนกิจกรรมทางศาสนาให้แก่วัดหมื่นระงับรังสรรค์ งบประมาณ             ตั้งไว้  ๒๐,๐๐๐  บาท  ขออนุมัติโอนลดจำนวน  ๒๐,๐๐๐  บาท
โอนลดจากกองคลัง

ประเภทค่าเช่าบ้านเพื่อจ่ายเป็นค่าเช่าบ้านให้แก่พนักงานส่วนตำบล  งบประมาณตั้งไว้  ๗๐,๐๐๐  บาท  ขออนุมัติโอนลดจำนวน  ๑๔,๐๐๐  บาท

ประเภทรายจ่ายเพื่อให้ได้มาซึ่งบริการ งบประมาณตั้งไว้  ๓๗๒,๐๐๐ บาท             ขออนุมัติโอนลดจำนวน  ๒๐๐,๐๐๐ บาท
โอนลดจากกองช่าง

ประเภทรายจ่ายเพื่อให้ได้มาซึ่งบริการ งบประมาณตั้งไว้ ๕๕๕,๐๐๐ บาท             ขออนุมัติโอนลดจำนวน  ๗๐,๐๐๐  บาท

หมวดค่าวัสดุประเภทวัสดุก่อสร้าง


-เพื่อจ่ายเป็นค่าจัดซื้อวัสดุก่อสร้าง งบประมาณตั้งไว้ ๑,๐๐๐,๐๐๐ บาท                   ขออนุมัติโอนลดจำนวน  ๒๐๐,๐๐๐  บาท

ประเภทวัสดุยานพาหนะและขนส่ง

-เพื่อจ่ายเป็นค่าจัดซื้อวัสดุยานพาหนะและขนส่ง  งบประมาณ                    ตั้งไว้  ๒๐๐,๐๐๐  บาท  ขออนุมัติโอนลดจำนวน  ๑๕๐,๐๐๐  บาท

รวมงบประมาณขอโอนลดทั้งสิ้น  จำนวน  ๒,๔๑๔,๐๐๐  บาท
๒. ขออนุมัติโอนไปตั้งจ่ายเพิ่มเติม

ด้วยสำนักปลัดมีรถยนต์ส่วนกลาง  รถบรรทุกน้ำเอนกประสงค์ และรถบรรทุกขยะ และครุภัณฑ์อื่นๆ ที่เกี่ยวข้องกับการปฏิบัติงาน และการดำเนินกิจการตามภารกิจและความรับผิดชอบ แต่ด้วยสภาพการใช้งานที่ต่อเนื่องกับภารกิจ เมื่อเกิดการชำรุดเสียหายก็จำเป็นที่จะต้องทำการซ่อมแซม ให้สามารถกลับมาใช้ดำเนินการได้ตามปกติเพื่อประสิทธิภาพในการปฏิบัติงานและการให้บริการประชาชน ประกอบกับงบประมาณที่ตั้งไว้ไม่เพียงพอแก่การใช้จ่าย จึงขออนุมัติโอนงบประประมาณไปตั้งจ่ายเพิ่มเติม ดังนี้  

แผนงานบริหารทั่วไป

หมวดค่าครุภัณฑ์  ประเภทรายจ่ายเพื่อบำรุงรักษาหรือซ่อมแซมทรัพย์สิน  งบประมาณตั้งไว้ ๑๐๐,๐๐๐ บาท คงเหลือ ๒๐,๗๖๔.๓๙ บาท จึงขออนุมัติโอนเพิ่มจำนวน ๔๓๐,๐๐๐ บาท (สี่แสนสามหมื่นบาทถ้วน)
โอนลดจากสำนักงานปลัด
แผนงานรักษาความสงบภายใน  ประเภทรายจ่ายเกี่ยวกับการรับรองและพิธีการ

-ค่าใช้จ่ายโครงการฝึกอบรมอาสาสมัครป้องกันไฟป่า งบประมาณตั้งไว้  ๓๐,๐๐๐ บาท ขออนุมัติโอนลดจำนวน  ๓๐,๐๐๐ บาท
แผนงานสาธารณสุข ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ

-ค่าใช้จ่ายตามโครงการบริหารจัดการระบบการแพทย์ฉุกเฉิน งบประมาณ      ตั้งไว้  ๓๐๐,๐๐๐  บาท  ขออนุมัติโอนลดจำนวน  ๒๐๐,๐๐๐  บาท
โอนลดจากกองคลัง

ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย     หมวดอื่นๆ

-ค่าจัดทำแผนที่ภาษีและทะเบียนทรัพย์สิน งบประมาณตั้งไว้ ๑๕๐,๐๐๐ บาท   
 ขออนุมัติโอนลดจำนวน  ๑๕๐,๐๐๐  บาท

ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย     หมวดอื่นๆ  

-เพื่อจ่ายเป็นค่าเดินทางไปราชการ งบประมาณตั้งไว้ ๑๘๐,๐๐๐ บาท            ขออนุมัติโอนลดจำนวน  ๕๐,๐๐๐  บาท

รวมงบประมาณที่ขออนุมัติโอนลดไปตั้งจ่ายเพิ่มเติมจำนวน ๔๓๐,๐๐๐ บาท(สี่แสนสามหมื่นบาทถ้วน)
รวมงบประมาณที่ขออนุมัติโอนลดทั้งสิ้นจำนวน  ๒,๘๔๔,๐๐๐ บาท (สองล้านแปดแสนสี่หมื่นสี่พันบาทถ้วน)
ระเบียบ/ข้อบังคับ -ตามระเบียบกระทรวงมหาดไทยว่าด้วยการงบประมาณขององค์กรปกครองส่วนท้องถิ่น พ.ศ.๒๕๔๑ และแก้ไขเพิ่ม พ.ศ.๒๕๕๓ หมวด ๔ การโอนและแก้ไขเปลี่ยนแปลงงบประมาณ ข้อ ๒๗ หมวดค่าครุภัณฑ์ ที่ดินและสิ่งก่อสร้าง ให้เป็นอำนาจอนุมัติของสภาท้องถิ่น จึงเสนอญัตติมาเพื่อให้สภาองค์การบริหารส่วนตำบลชะอวดได้พิจารณาอนุมัติ ต่อไป


	นายวิเชียร สงเสนประธานสภาฯ
	- ตามที่ท่านนายก อบต. ได้ชี้แจงรายละเอียดการโอนงบประมาณ พ.ศ.2559 ไปตั้งจ่ายเป็นรายการใหม่ ค่าจัดซื้อรถขยะแบบอัดท้าย และเครื่องดูดฝุ่น 1 เครื่อง และการโอน
งบประมาณฯ ไปเพิ่มค่าบำรุงรักษา หรือซ่อมแซมทรัพย์สิน ในหมวดค่าครุภัณฑ์ ซึ่งในการนี้เป็นอำนาจของสภาฯ พิจารณาอนุมัติ ก็ขอเชิญสมาชิกสภาฯ ได้อภิปรายในรายการไหนบ้าง เชิญครับ
- เมื่อไม่มีผู้ใดขออภิปรายในรายละเอียดของการโอนงบประมาณฯ ดังกล่าว ก็จะขอมติสภาฯ ใครอนุมัติให้โอนงบประมาณฯ พ.ศ. 2559 ทั้งโอนตั้งจ่ายรายการใหม่ และโอนเพิ่มทั้ง 3 รายการดังกล่าว ขอให้ยกมือครับ
- องค์ประชุม 19 คน
- อนุมัติ  จำนวน 19  เสียง
- ไม่อนุมัติ (ไม่มี)
- งดออกเสียง (ไม่มี)

	มติที่ประชุม
	อนุมัติเป็นเอกฉันท์

	ระเบียบวาระที่ 6        
	เรื่องอื่นๆ

	นายวิเชียร  สงเสน
ประธานสภาฯ
	- เชิญท่านใดมีประเด็นอื่นๆ ครับ


	นายทวี  ภารชาตรี
ส.อบต. ม.5
	ท่านประธานสภา ส.อบต.ชะอวดทุกท่าน

- ผมขอคุยเรื่องการดูแลรักษาความสะอาดบำรุงรักษารถเครื่องจักรของ อบต.ชะอวด            ซึ่งเห็นสภาพแล้วดูไม่ดีเลย ช่วยจัดทำที่ล้างรถเครื่องจักร รองรับการดูแลรักษารถครับ
- ขอบสระน้ำช่วยดูแนวขอบสระขุดลอกเพื่อการระบายน้ำ เพราะฤดูฝนใกล้จะถึง            จะส่งผลกระทบต่อน้ำในสระที่นำมาทำระบบประปาด้วยครับ

	นายนิพนธ์  สุขขนาน
ส.อบต.ม.3
	ท่านประธานสภา ส.อบต.ชะอวดทุกท่าน

ปัญหาระบบประปาหมู่ที่ 3 (บางคลุ้ง) ชายคลองท่อประปารั่วที่ท่อหลักออกจากถังนานแล้วครับ ช่วยไปดูแลด้วยครับ บางครั้งน้ำก็ไม่สะอาด ฝากผู้รับผิดชอบไปดูเพื่อแก้ไขครับ

	นายภิรมย์  นนทเสน
ส.อบต. ม.8
	ท่านประธานสภา ส.อบต.ชะอวดทุกท่าน

ปัญหาฝุ่นละอองจากการบรรทุกทราย รถบรรทุกทราย ตกลงบนถนน เกิดฝุ่นละออง   เด็กนักเรียนเดือดร้อน ตลอดถึงผู้ที่ใช้เส้นทาง ฝากช่วยพูดคุยกับบ่อทราย ผู้ประกอบการ ผู้เกี่ยวข้อง ช่วยจัดการด้วย สงสารเด็กครับ

	นายรณรงค์  เกื้อสังข์
ส.อบต. ม.1

	ท่านประธานสภา ส.อบต.ชะอวดทุกท่าน

- ปัญหาการทิ้งขยะ จากที่สังเกตเห็น มีการทิ้งไว้ข้างถนน ข้างถังขยะ เจ้าหน้าที่ไม่ได้จัดเก็บให้เรียบร้อย
- การถมถนน แยกจงรักษ์ฯ – ช.ว. ปิดท่อน้ำ
- ขอบคุณกองช่างในการทำถนน คสล. คุณธนากร  อุ่นสุข ด้วยที่เข้าร่วมดำเนินการ       ซึ่งเสร็จก่อนแผนปฎิบัติงานครับ

	นายวิเชียร สงเสนประธานสภาฯ
	ในการดำเนินงานของ อบต.ก็ในหลายกิจกรรมต้องช่วย ดูแล จัดการ วันนี้ทุกฝ่ายก็      เข้าร่วมการประชุม เพื่อดำเนินการกันต่อไปครับ

	นายเล็ก  สุขเนาวรัตน์        ส.อบต. ม. 1
	ในการประชุมสภาฯ ผมดูแล้วควรจัดที่โต๊ะหมู่บูชา ห้องสภาฯ ดูไม่ดีผมขออาสาจัดให้    แต่ขอแจกัน 6 ลูก ส่วนดอกไม้ผมจัดมาเองครับ

	นายวิเชียร สงเสนประธานสภาฯ
	- ต้องขอขอบคุณท่านสมาชิกสภาฯ ที่ช่วยดูแลการจัดโต๊ะหมู่บูชาครับ
- เชิญนายก อบต.ครับ


	นายบุญฤทธิ์  แคล้วแก้วนายก อบต.
	- ในหลายปัญหาของการพัฒนา อบต.ชะอวด ก็จะต้องดำเนินการแก้ไข ในปีงบประมาณ พ.ศ.2560 เริ่มเดือนตุลาคม 2559 คิดว่าต้องจัดแผนดำเนินงานแล้วเสร็จ จะเร่งจัดซื้อรถแมคโฮขนาดเล็กที่ตั้งไว้ก็จะช่วยแก้ปัญหาได้มาก
- การจัดทำที่ล้างรถ ในสวนสมเด็จเจ้าฟ้าจุฬาภรณ์ คงจะไม่ยากจะช่วยกันดำเนินการ เดี๋ยวจะขอช่วยแรงกันทำครับ
- ระบบประปาหมู่ที่ 3 ได้รับแจ้งจากช่างที่เข้าไปดูและประมาณการการซ่อมบำรุงแล้ว ประมาณ 60,000 บาท ก็จะดูงบประมาณดำเนินการต่อไป
- ปัญหาฝุ่นละอองจากการบรรทุกของรถบรรทุกทรายจะเข้าไปดูแลให้จัดการกับปัญหา และการขออนุญาตถูกต้องหรือไม่ หากไม่ฟังกันจะแจ้งทางตำรวจต่อไป
- การแก้ปัญหาทิ้งขยะข้างถนน แจ้งรองปลัด อบต. ท่านเข้ามาประสาน ถ้าสำนักงานอบต.ผมไม่อยู่ก็แจ้งปลัด อบต. เจ้าหน้าที่ผู้เกี่ยวข้อง ช่วยดำเนินการให้ ซึ่งทุกท่าน         มีหน้าที่รับผิดชอบและปฏิบัติครับ

	นายวิเชียร สงเสนประธานสภาฯ
	- ต้องขอขอบคุณท่านนายก อบต. รายการซ่อมไฟฟ้าถนนสาธารณะทุกสาย ขอแจ้งให้สมาชิกสภาฯ ทุกสายถนนที่มีไฟฟ้าถนนสาธารณะสำรวจจุดเสีย ไฟดับกี่จุด ส่งรายการมาที่กองช่างเพื่อจะได้กำหนดการซ่อมต่อไป
- แจ้งการร่วมบำเพ็ญกุศลศพพี่สาว ส.อบต.ม.6 คุณสุจินต์  ทองอำนาจ (ม.4 ต.บ้านตูล)          ตั้งศพไว้ เริ่มงานตลอดทุกวัน กำหนดฌาปณากิจ 12 กันยายน 2559 และท่านนายก อบต. เป็นเจ้าภาพสวดพระอภิธรรมฯ คืนวันที่ 9 กันยายน 2559 จึงขอเชิญทุกท่านครับ
- เมื่อทุกท่านไม่มีอะไรแล้ว ก็ใช้เวลานานพอควร ต้องขอขอบคุณทุกท่าน                  ขอปิดการประชุมครับ

	ปิดประชุม
	เวลา   13.15 น.           


คำนึง     จันทร์คง
(นายคำนึง     จันทร์คง)
ปลัดองค์การบริหารส่วนตำบลชะอวด
เลขานุการสภาองค์การบริหารส่วนตำบลชะอวด
คณะกรรมการตรวจรายงานการประชุมได้ตรวจรายงานการประชุมนี้   เมื่อวันที่ 20  เดือน มิถุนายน  พ.ศ.
2559   เวลา   10.00  น.  ณ.  องค์การบริหารส่วนตำบลชะอวด

 (ลงชื่อ)            


 ประธานกรรมการตรวจรายงานการประชุม


                (นายเล็ก    สุขเนาวรัตน์)

 (ลงชื่อ)
         


           กรรมการตรวจรายงานการประชุม
                (นายทวี        ภารชาตรี)

  (ลงชื่อ)              


   เลขานุการตรวจรายงานการประชุม      
                                     (นายเสถียร    วันรัตน์)

สภาองค์การบริหารส่วนตำบลชะอวด รับรองรายงานการประชุมสภา    สมัยสามัญ  สมัยที่   1   แล้ว              

พ.ศ. 2559

                               (นายวิเชียร     สงเสน)

                  ประธานสภาองค์การบริหารส่วนตำบลชะอวด
คณะกรรมการตรวจรายงานการประชุมได้ตรวจรายงานการประชุมนี้   เมื่อวันที่ 20  เดือน มิถุนายน  พ.ศ.

